
วัตถุประสงค์
· เพื่อให้ข้าราชการอำเภอพญาเม็งราย ได้เรียนรู้หลักการพัฒนาตามตำราแม่ฟ้าหลวง ต้นแบบการพัฒนาที่ยั่งยืน 1.ด้านการจัดทำแผนการพัฒนาเชิงพื้นที่ 2.ด้านการพัฒนาเกษตรกรและอาชีพ 3.ด้านการบริหารทรัพยากรธรรมชาติและสิ่งแวดล้อม 4.ด้านการพัฒนาสังคมและคุณภาพชีวิต
· เพื่อให้ผู้เข้าศึกษาดูงานได้นำความรู้ไปประยุกต์ใช้ในการทำแผนพัฒนาหมู่บ้าน และแผนในระดับตำบล อำเภอ เพื่อเป็นแนวทางในการแก้ไขปัญหาความต้องการของประชาชนในพื้นที่ 
 ผู้เข้าศึกษาดูงาน 
     ประกอบไปด้วยข้าราชการ,ผู้บริหารองค์กรปกครองส่วนท้องถิ่น,กำนัน ผู้ใหญ่บ้าน 71 คน และเจ้าหน้าที่ของอำเภอพญาเม็งราย 64 คน รวมจำนวน 135 ท่าน
การเรียนรู้กระบวนการพัฒนาตามตำราแม่ฟ้าหลวงฯ
การพัฒนาขั้นอยู่รอด   เน้นการเข้าถึงและพัฒนาระบบพื้นฐานต่อการดำรงชีวิต ได้แก่ น้ำ ดิน ป่า สาธารณูปโภค และสาธารณสุข พร้อมๆ กับกิจกรรมพัฒนาเพื่อลดรายจ่าย และเพิ่มรายได้ด้วยการสร้างโอกาสในการประกอบอาชีพสุจริต เพื่อให้คนในพื้นที่มีรายได้เพียงพอต่อการอุปโภคและบริโภค ไม่บุกรุกทำลายระบบนิเวศเพิ่มขึ้น และเริ่มบริหารจัดการทรัพยากรอย่างมีส่วนร่วมโดยชุมชนเอง 
การพัฒนาขั้นพอเพียง   เน้นการเพิ่มผลิตภาพและมูลค่าทางการผลิตและบริการ เพื่อคนในพื้นที่  มีรายได้และการออมที่มั่นคง สามารถปลดหนี้ได้บางส่วนหรือทั้งหมด มีการศึกษาสูงขึ้น รู้สิทธิและหน้าที่ ปฏิบัติตามกฎระเบียบ และชุมชนร่วมกันบริหารจัดการเพื่ออนุรักษ์และฟื้นฟูระบบนิเวศ
การพัฒนาขั้นยั่งยืน   เน้นการส่งเสริมและพัฒนาให้คนมีภูมิคุ้มกัน มีหลักประกันในชีวิต มีความรับผิดชอบต่อส่วนรวม ชุมชนมีระบบจัดการระบบนิเวศอย่างยั่งยืน และที่สำคัญ คือ ชุมชนคิดเป็น  ทำเป็น สามารถสานต่อแนวคิดการพัฒนา แก้ไขปัญหาและพัฒนาต่อยอดด้วยตนเอง รวมทั้งแบ่งปันความรู้ภายในชุมชนและถ่ายทอดให้คนภายนอกชุมชนได้
	วันเสาร์ ที่ 1 กรกฎาคม 2560

	เวลา 08:30 - 10:00 น.
	คณะออกเดินทางไปยังโครงการพัฒนาดอยตุง (พี้นที่ทรงงาน) อันเนื่องมาจากพระราชดำริ  อำเภอแม่ฟ้าหลวง จังหวัดเชียงราย         

	เวลา 10:00 –11:30 น.
	ฟังบรรยาย “การขับเคลื่อนการพัฒนาตามศาสตร์ในระดับประเทศ” โดยคุณจำเริญ ยุติธรรมสกุล ที่ปรึกษา สถาบันส่งเสริมและพัฒนากิจกรรมปิดทองหลังพระ สืบสานแนวพระราชดำริ และรักษาการเลขาธิการ มูลนิธิรากแก้ว ณ ห้องประชุมออดิทอเรียม หอแห่งแรงบันดาลใจ

	เวลา 11:30 - 12:30 น.
	ฟังบรรยาย “การพัฒนาตามตำราแม่ฟ้าหลวง” โดยคุณณรงค์  อภิชัย  ประธานสายปฏิบัติการพัฒนา มูลนิธิแม่ฟ้าหลวง ในพระบรมราชูปถัมภ์  ณ ห้องประชุมออดิทอเรียม หอแห่งแรงบันดาลใจ

	เวลา 12:30 - 13:30 น.
	รับประทานอาหารกลางวัน ณ ศาลาลีลาวดี


	เวลา 13:30 - 14:30 น.
	ชมหอแห่งแรงบันดาลใจ                                                                                                         "เรื่องราวของราชสกุลมหิดล ผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะ ที่มุ่งพัฒนาชีวิตความเป็นอยู่ที่ดีของคนไทย และสร้าง ประโยชน์สุขแก่แผ่นดิน ที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจ บทบาทของราชสกุลมหิดล ที่มีต่อคนไทยและแผ่นดิน อีกทั้งสร้างแรงบันดาลใจ และจุดประกาย ให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป"


	เวลา 14:30 - 14:40 น.
	กลุ่มที่ 1 ออกเดินทางไปยัง แปลงปลูกป่าเศรษฐกิจ บริษัท นวุติ จำกัด

	เวลา 14:40 - 15:45 น.
	ดูงานแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง และโรงงานแปรรูปแมคคาเดเมีย                                                                                           "บริษัทนวุติ จำกัด ก่อตั้งขึ้นในปี พ.ศ. 2532 เป็นความร่วมมือกันเป็นของภาคเอกชน ดำเนินการปลูกป่าเศรษฐกิจในพื้นที่โครงการพัฒนาดอยตุง โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว เป็นตัวแปรสำคัญที่ทำให้คนกับป่าอยู่ด้วยกันอย่างพึ่งพา พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม"

	เวลา 14:30 - 15:00 น.
	กลุ่มที่ 2,3,4 ออกเดินทางไปยังศูนย์ผลิตและจำหน่ายงานมือ
แยกการดูงานแต่ละกลุ่มดังนี้ กลุ่มที่ 2 ดูงานโรงงานทอผ้า  กลุ่มที่ 3 ดูงานโรงงานกระดาษสา  และกลุ่มที่ 3 ดูงานโรงงานคั่วกาแฟ

	เวลา 15:00 - 16:15 น.
	ดูงานที่ศูนย์ผลิตและจำหน่ายงานมือ                                                         "ครั้งแรกก่อตั้งขึ้นมาเพื่อเป็นศูนย์ฝึกอาชีพด้านหัตถกรรม เป็นพัฒนาขั้นกลางน้ำ โดยการสร้างงานสร้างอาชีพ เพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วย • ชมโรงงานทอผ้า เย็บผ้า • ชมโรงงานกระดาษสา • ชมโรงงานคั่วกาแฟดอยตุง • ชมโรงงานเซรามิก

	เวลา 15:45 - 16:15 น.
	กลุ่มที่ 1 ออกเดินทางจากแปลงปลูกป่าเศรษฐกิจ นวุติ ไซต์ 1 ไปยังศูนย์ผลิตและจำหน่ายงานมือ

	เวลา 16:15 น.

	คณะออกเดินทางจากศูนย์ผลิตและจำหน่ายงานมือ โดยสวัสดิภาพ

